**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**138/2023. (VIII. 31.) önkormányzati**

**H a t á r o z a t**

Csongrád Városi Önkormányzat Képviselő-testülete a 2023. augusztus 31-ei rendes ülésének napirendjét a következők szerint állapítja meg:

**1.** Tájékoztató a 2023. évi önkormányzati költségvetés I. félévi végrehajtásáról

**2.** Csongrád Város Helyi Esélyegyenlőségi Programja

**3.** Központi orvosi ügyelet átszervezése, haszonkölcsön szerződés megkötése az Országos Mentőszolgálattal a feladat ellátáshoz szükséges minimum tárgyi feltételek biztosítására.

**4.** Dr. Szarka Ödön Egyesített Egészségügyi és Szociális Intézmény alapító okiratának módosítása.

**5.** Hozzájárulás a 2. sz. fogorvosi körzet feladat-ellátási szerződésének véglegesítéséhez

**6.**Létszámleépítés a Dr. Szarka Ödön Egyesített Egészségügyi és Szociális Intézmény, kormányzati funkció, 102025 időskorúak átmeneti ellátása szakfeladaton, szociális munkatárs munkakör álláshelyen.

**7.** A Közmű Kft. beruházási hitelének végtörlesztése

**8.** Csongrád Víz-és Kommunális Szolgáltató Nonprofit Kft. 34,55 %-os üzletrészének értékesítése

**9.** A [Csongrád Városi Önkormányzat Gazdasági Ellátó Szervezete](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) alapító okiratának módosítása

**10.** Tájékoztatás és elvi döntés a hulladékgazdálkodással érintett gazdasági társaságok jövőbeni működési formáiról

**11.** Javaslat Csongrád 0505/125 hrsz. ingatlant érintő termálvezeték kiváltásának kivitelezési munkái

**12.** Javaslat: 6640 Csongrád, Hoch J. u. 15. szám alatti önkormányzati tulajdonú ingatlan szociális bérlakás állományból történő kivonására és értékesítésére

**13.** Borbás Imre műbútorasztalos-képzőművész hagyaték bútorainak megvásárlása

**14**. Energiahatékonysági intézkedések – Lakossági Led csereprogram

**15.** Tájékoztatás a lejárt határidejű határozatok végrehajtásáról

**Zárt ülés:**

**Z/4**. Csongrád Város tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam javára történő átruházásáról

**Z/1.** Javaslat Csongrád Város Díszpolgára Cím adományozására

**Z/2.** Javaslat Pro Urbe-Csongrád Díj adományozására

**Z/3.** Javaslat Város Közösségéért Díj adományozására

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**139/2023. (VIII. 31.) önkormányzati**

Pü/24-3/2023.

**H a t á r o z a t**

1. Csongrád Városi Önkormányzat Képviselő-testülete megtárgyalta a 2023. évi önkormányzati költségvetési terv 2023. I. félévi végrehajtásáról szóló tájékoztatót és azt az előterjesztésben foglaltak szerint tudomásul veszi.
2. A Képviselő-testület köszönetét fejezi ki az I. félévben végzett tevékenységükért az önkormányzat irányítása alá tartozó valamennyi intézmény és gazdasági társaság dolgozójának a felelősségteljes, áldozatkész, odaadó munkájáért.
3. A Képviselő-testület felhatalmazza a Polgármestert, hogy a bevételek kedvező alakulása esetén szeptember második felében a közalkalmazottak és köztisztviselők számára nettó 50.000 Ft cafetéria, illetve megbízási díj kifizetéséről intézkedjen.

A Képviselő-testület kéri a Polgármestert, hogy az intézményenkénti összegeket és a pénzügyi forrást a III. negyedéves előirányzat-módosításkor a Képviselő-testület számára mutassa be.

Határidő: a III. negyedéves előirányzat módosítás ideje

Felelős: Bedő Tamás polgármester

Kruppa István gazdálkodási irodavezető

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda és általa:
3. Intézmények, önkormányzati tulajdonú Kft-k, Kht.

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**140/2023. (VIII. 31.) önkormányzati**

Szo/803-14/2023.

**H a t á r o z a t**

Csongrád Városi Önkormányzat Képviselő- testülete a „Csongrád Város Helyi Esélyegyenlőségi Programja” című előterjesztést megtárgyalta, és az alábbi döntést hozta:

1. A Képviselő-testület elfogadja Csongrád Város Helyi Esélyegyenlőségi Programját.
2. A Helyi Esélyegyenlőségi Program Intézkedési Terveiben megjelölt felelősök elfogadják a Helyi Esélyegyenlőségi Programot és az abban foglaltakat, valamint gondoskodnak az Intézkedési Tervek megvalósításáról.
3. A Képviselő- testület felhatalmazza a polgármestert Csongrád Város Helyi Esélyegyenlőségi Programjának aláírására.

Határidő: Azonnal

Felelős: Bedő Tamás, polgármester

Erről jegyzőkönyvi kivonaton értesítést kap:

1. a képviselő-testület tagjai

2. a szociális és lakásügyi iroda és általa

3. az érintettek

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**141/2023. (VIII. 31.) önkormányzati**

REF/74-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Központi orvosi ügyelet átszervezése, haszonkölcsön szerződés megkötése az Országos Mentőszolgálattal a feladat ellátáshoz szükséges minimum tárgyi feltételek biztosítására.”tárgyú előterjesztést, és az alábbi döntést hozza:

1. Csongrád Városi Önkormányzat Képviselő – testülete tudomásul veszi az egységes ügyeleti rendszer kialakítását és a Dr. Szarka Ödön Egyesített Egészségügyi Intézmény 6640 Csongrád, József A. u. 1. sz. alatti központi orvosi ügyelet átszervezését az Országos Mentőszolgálat feladatellátásába, 2023.10.01. napjával. A jelenleg érvényben levő szerződések az OMSZ. kihirdetése és írásos értesítése után, harminc nappal az átszervezés előtt kerüljenek felbontásra.

Felelős: Tóth Irén intézményvezető

Határidő: folyamatos

1. Csongrád Városi Önkormányzat hozzájárulását adja és felhatalmazza a polgármestert a mellékletben szereplő tartalommal a haszonkölcsön szerződés aláírására az Országos Mentőszolgálattal.

Felelős: Bedő tamás polgármester,

Országos Mentőszolgálat

Határidő: azonnal

1. Csongrád Városi Önkormányzat hozzájárulását adja a Dr. Szarka Ödön Egyesített Egészségügyi és Szociális Intézmény által működtetett központi orvosi ügyelet üzemeltetéséhez, 2023. augusztus és 2023. szeptember hónapra vonatkozóan, 9.177.500 Ft, azaz kilencmillióegyszázhetvenhétezerötszáz forint önkormányzati támogatás kifizetéséhez.

|  |  |
| --- | --- |
| Felelős: Bedő Tamás polgármester  Határidő: azonnal |  |

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa
3. az érintettek

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**142/2023. (VIII. 31.) önkormányzati**

Önk/78-8/2023.

**H a t á r o z a t**

Csongrád Városi Önkormányzat Képviselő-testülete a „[*Dr. Szarka Ödön Egyesített Egészségügyi és Szociális Intézmény*](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=354820#datasheet) *alapító okiratának módosítása”* című előterjesztést megtárgyalta, és az alábbi döntést hozta:

A Képviselő-testület a [Dr. Szarka Ödön Egyesített Egészségügyi és Szociális Intézmény](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=354820#datasheet) Önk/78-5/2023. okiratszámú, a 96/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva, 2023. október 1. napjától kezdődő hatállyal:

1. Az alapító okirat **1.2.2. alpontjába foglalt táblázat következő 3. sora** elhagyásra kerül a további szerkezeti egységek számozásának értelemszerű megváltozásával:

|  |  |  |
| --- | --- | --- |
|  | **telephely megnevezése** | **telephely címe** |
| 3. | Központi Orvosi Ügyelet | 6640 Csongrád, József Attila utca 1. |

2. Az alapító okirat 4.1. pontjában az *„Egészségügyi alapellátás körében orvosi ügyeleti ellátás.”* szövegrész elhagyásra kerül.

3. Az alapító okirat 4.3. pontjában a *„A központi orvosi ügyeleti rendszer a napi munkarenden kívül bekövetkező sürgősségi esetekben az* [*egészségügyi ellátás*](http://fogalomtar.eski.hu/index.php/Eg%C3%A9szs%C3%A9g%C3%BCgyi_ell%C3%A1t%C3%A1s) *folyamatos igénybevételének lehetőségét biztosítja.”* szövegrész elhagyásra kerül.

4. Az alapító okirat 4.5. pontjában a *„Központi Orvosi Ügyelet, Csongrád, József Attila utca 1. Csongrád város, Csanytelek, Felgyő és Tömörkény községek közigazgatási területe.”* szövegrész elhagyásra kerül.

5. A Képviselő-testület felhatalmazza a polgármestert, hogy a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

6. A Képviselő–testület utasítja a jegyzőt, hogy az intézmények módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Magyar Államkincstár Csongrád-Csanád Vármegyei Igazgatósága
4. Jegyzői Iroda
5. Egészségügyi Referens és általa
6. az Érintettek

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**143/2023. (VIII. 31.) önkormányzati**

REF/19-3/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Hozzájárulás a 2. sz. fogorvosi körzet feladat – ellátási szerződésének véglegesítéséhez.” tárgyú előterjesztést és az alábbi döntést hozza:

Csongrád Városi Önkormányzat a 2 sz. vegyes fogorvosi alapellátást biztosító körzet működtetésére vonatkozó 19-2/2023. iktatószámon, 2023. június 22. - én aláírt feladat-ellátási szerződést, megegyező tartalommal véglegesnek tekinti.

1. A Képviselő-testület felhatalmazza a polgármestert, az előterjesztés mellékletét képező feladat - ellátási szerződés tervezet szerint, megegyező tartalommal, a végleges feladat-ellátási szerződés aláírására.

Felelős: Bedő Tamás polgármester

Dr. Nacsa Zsolt Árpád fogorvos

Dr. Horváth Vanda fogorvos Medenta Kft. ügyvezető

Határidő: azonnal

1. A Képviselő-testület felhívja Dr. Nacsa Zsolt Árpád fogorvost, hogy a Csongrád – Csanád Vármegyei Kormányhivatal Szentesi Járási Hivatal Népegészségügyi Osztályán a 2 sz. vegyes fogorvosi körzetre vonatkozó működési engedélyt kérje meg, és a finanszírozás biztosítása érdekében a Nemzeti Egészségbiztosítási Alapkezelővel a finanszírozási szerződést kösse meg.

Felelős:Dr. Nacsa Zsolt Árpád fogorvos

Határidő: Azonnal

1. Csongrád Városi Önkormányzat Képviselő - testülete felhívja a 2. sz. fogorvosi alapellátást biztosító körzet működtetőinek a figyelmét a széleskörű betegtájékoztatásra, valamint a folyamatos betegellátás biztosítására.

Határidő: Folyamatos

Felelős: Dr. Nacsa Zsolt Árpád fogorvos

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa az érintettek

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**144/2023. (VIII. 31.) önkormányzati**

REF/75-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Létszámleépítés a Dr. Szarka Ödön Egyesített Egészségügyi és Szociális Intézmény, kormányzati funkció 102025 időskorúak átmeneti ellátása szakfeladat, szociális munkatárs” tárgyú előterjesztést és az alábbi határozatot hozza.

A Képviselő-testület támogatja a Dr. Szarka Ödön Egyesített Egészségügyi és Szociális Intézmény kiadásainak csökkentése érdekében, az 1 fő szociális munkatárs munkakör álláshely megszűntetését.

Felhatalmazza az intézmény vezetőjét, hogy az álláshelyen foglalkoztatott munkatárssal a közalkalmazotti jogviszonyt mondja fel.

Határidő: azonnal

Felelős: Tóth Irén intézményvezető

Erről jegyzőkönyvi kivonaton értesítést kap:

1. a képviselő-testület tagjai

2. Tóth Irén, a Dr. Szarka Ödön Egyesített Egészségügyi és Szociális Intézmény vezetője

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**145/2023. (VIII. 31.) önkormányzati**

FJL/458-4/2023.

**H a t á r o z a t**

Csongrád Városi Önkormányzat Képviselő-testülete megtárgyalta „A Közmű Kft. beruházási hitelének végtörlesztése” tárgyú előterjesztést és a következő döntést hozza:

Csongrád Városi Önkormányzat Képviselő-testülete 66.000.000,- Ft többlettámogatást biztosít a Csongrádi Közmű Szolgáltató Kft. részére az UNICREDIT Bank Zrt-nél fennálló beruházási hitel végtörlesztése céljából.

A többlet támogatás forrása a 2023. évi helyi adók bevétele.

A Képviselő-testület felkéri a Polgármestert és a Kft. ügyvezetőjét a végtörlesztéshez szükséges intézkedések megtételére és a jelzáloggal érintett ingatlanok tehermentesítésére.

Határidő: végtörlesztésre: 2023. szeptember 30.

érintett ingatlanok jelzálogjog bejegyzés törlésére: 2023. december 31.

Felelős: Bedő Tamás polgármester, Ádám Erika ügyvezető

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Gazdálkodási Iroda és általa
4. OTP Bank Nyrt.

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**146/2023. (VIII. 31.) önkormányzati**

FJL/701-2/2023.

**H a t á r o z a t**

A Csongrád Városi Önkormányzat Képviselő-testülete megtárgyalta a *„Csongrádi Víz- és Kommunális Szolgáltató Nonprofit Kft. 34,55 %-os üzletrészének értékesítése*” című előterjesztést és az alábbi határozatot hozza:

1. A Képviselő-testület elidegenítésre jelöli ki a Csongrádi Víz- és Kommunális Szolgáltató Nonprofit Kft. Csongrád Városi Önkormányzat 34,55 %-nyi tulajdoni részarányát képező üzletrészét.
2. A Képviselő-testület az értékesíteni kívánt üzletrész **legalacsonyabb pályázati eladási értékét** **78.000.000 Ft**-ban jelöli meg.
3. A Képviselő-testület az előterjesztés melléklete szerint elfogadja az üzletrész értékesítését szolgáló pályázati felhívást és felkéri a polgármestert a pályázati eljárás lebonyolítására és kéri, hogy annak eredményét az eljárást követően terjessze a Képviselő-testület elé.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**147/2023. (VIII. 31.) önkormányzati**

Önk/80-8/2023.

**H a t á r o z a t**

Csongrád Városi Önkormányzat Képviselő-testülete *„A* [*Csongrád Városi Önkormányzat Gazdasági Ellátó Szervezete*](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) *alapító okiratának módosítása”* című előterjesztést megtárgyalta, és az alábbi döntést hozta:

A Képviselő-testület a [Csongrád Városi Önkormányzat Gazdasági Ellátó Szervezete](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) 81-1/2023. okiratszámú, a 95/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi nyilvántartásba történő bejegyzés napjától:

1. Az alapító okirat **1.2.2. alpontjába foglalt táblázat következő 9. sorral egészül ki:**

|  |  |  |
| --- | --- | --- |
|  | **telephely megnevezése** | **telephely címe** |
| 9. | Diana tálalókonyha | 6640 Csongrád, Dob utca 4-8. |

2. A Képviselő-testület felhatalmazza a polgármestert, hogy a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

3. A Képviselő–testület utasítja a jegyzőt, hogy az intézmények módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Magyar Államkincstár Csongrád-Csanád Vármegyei Igazgatósága
4. Jegyzői Iroda, Érintettek
5. Irattár

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**148/2023. (VIII. 31.) önkormányzati**

FJL/279-5/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Tájékoztatás és elvi döntés a hulladékgazdálkodással érintett gazdasági társaságok jövőbeni működési formájáról” című előterjesztést és az alábbi döntést hozza:

A Képviselő-testület az FBH NP Kft. által készített Tájékoztatás és elvi döntés kialakítása a szolgáltatás ellátásában résztvevő társaságok jövőbeni működési formájáról, valamint az ezzel kapcsolatos stratégiai együttműködési megállapodást megismerte és az abban foglaltakkal egyetért.

A Képviselő-testület felkéri a Polgármestert, hogy az együttműködési megállapodás alapján igényelt döntéseket, szükség szerint terjessze a Képviselő-testület elé.

Határidő: folyamatos

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**149/2023. (VIII. 31.) önkormányzati**

FJL/703-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Csongrád 0505/125 hrsz. ingatlant érintő termálvezeték kiváltásának kivitelezési munkái”címűelőterjesztést, és az alábbi döntést hozza:

1. A Képviselő-testület Csongrád 0505/125 hrsz. ingatlant érintő termálvezeték kiváltásának kivitelezési munkáit támogatja.
2. A Képviselő-testület megállapítja, hogy a Csongrád 0505/125 hrsz. ingatlant érintő termálvezeték kiváltásának kivitelezési munkáira benyújtott árajánlatok közül, a legjobb ajánlatot adó: a Somlai Bau Kft. Ajánlati ár bruttó: 27.060.228,-Ft.
3. A Képviselő-testület felhatalmazza a polgármestert, hogy a Csongrád 0505/125 hrsz. ingatlant érintő termálvezeték kiváltásának kivitelezési munkáival kapcsolatos szerződéses dokumentumokat írja alá.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**150/2023. (VIII. 31.) önkormányzati**

Szo/119-4/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat 6640 Csongrád, Hoch J. u. 15. szám alatti önkormányzati tulajdonú ingatlan szociális bérlakás állományból történő kivonására és értékesítésére” tárgyú előterjesztést, és az alábbi határozatot hozza:

1. A Képviselő-testület a csongrádi 2651 hrsz-ú, 38 m2 területű, 1 szobás, és természetben a 6640 Csongrád, Hoch J. u. 15. szám alatti bérlakást a szociális bérlakás állományból kivonja.
2. A Képviselő-testület felhatalmazza a polgármestert, hogy szerezze be az ingatlanforgalmi szakértői véleményt, majd nyílt árverési eljárást folytasson le az ingatlan értékesítése érdekében.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kap:

1. a képviselő-testület tagjai

2. a szociális és lakásügyi iroda

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**151/2023. (VIII. 31.) önkormányzati**

Ref/69-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „*Borbás Imre műbútorasztalos-képzőművész hagyaték bútorainak megvásárlása”* című előterjesztést és az alábbi döntést hozta:

A Képviselő-testület adásvételi szerződés alapján megvásárolja a hagyatékot jelentő bútorokat (két ruhásszekrényt, két ágyat, két könyve szekrényt, egy asztalt és négy széket), továbbá vállalja a bútorok Gödöllőről Csongrádra történő szállítását.

Erről jegyzőkönyvi kivonaton értesítést kap:

1. a képviselő-testület tagjai

2. Cseri Gábor alpolgármester

3. Csongrádi Információs Központ Csemegi Károly Könyvtár és Tari László Múzeum

K.m.f.

Bedő Tamás sk. Dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**152/2023. (VIII. 31.) önkormányzati**

FJL/119-4/2023.

**H a t á r o z a t**

Csongrád Városi Önkormányzat Képviselő-testülete megtárgyalta az *„Energiahatékonysági intézkedések - Lakossági Led csereprogram”* tárgyú előterjesztést és az alábbi döntést hozza:

1. A képviselő-testület egyetért a CYEB Energiamegoldások Kft-hez benyújtandó pályázattal a lakosság energiahatékonyságának növelése érdekében.
2. A képviselő-testület felhatalmazza Csongrád Város Polgármesterét a szerződés megkötésére, a szükséges nyilatkozatok és intézkedések megtételére.

Felelős: Bedő Tamás polgármester

Határidő: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Csongrádi Polgármesteri Hivatal Fejlesztési és Üzemeltetési Iroda

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**153/2023. (VIII. 31.) önkormányzati**

Önk/11-8/2023.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2023. június 22-ei*** *(rendes)*, a ***2023. július 10-ei*** *(rendkívüli) és a* ***2023. augusztus 3-ai*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**154/2023. (VIII. 31.) önkormányzati**

FJL/646-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „*Csongrád Város tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam javára történő átruházásáról”* című előterjesztést és az alábbi döntést hozza:

#### A Csongrád Városi Önkormányzat Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségét átruházza a Magyar Államra.

#### A Csongrád Városi Önkormányzat Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és az azt működtető eszközök,

- az átadással érintett víziközmű-rendszer üzemeltetését szerződéses jogviszony alapján ellátó ALFÖLDVÍZ Zrt.-ben fennálló társasági részesedés ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak tartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

#### Csongrád Városi Önkormányzat Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon és az azt működtető vagyon, továbbá az ALFÖLDVÍZ Zrt.-ben fennálló társasági részesedés Magyar Állam részére történő ingyenes átadására.

#### A Képviselő-testület jelen tárgyban hozott 27/2022. (II.4) önkormányzati határozatát hatályon kívül helyezi.

Felelős: Bedő Tamás polgármester

Határidő: azonnal és folyamatos

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**155/2023. (VIII. 31.) önkormányzati**

Önk/100-5/2023.

**H a t á r o z a t**

Csongrád Városi Önkormányzat Képviselő-testülete 2023. évben **nem adományoz Díszpolgári Címet.**

Erről jegyzőkönyvi kivonaton értesítést kap:

1. a képviselő-testület tagjai
2. a jegyzői iroda

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**156/2023. (VIII. 31.) önkormányzati**

Önk/101-10/2023.

**H a t á r o z a t**

## 1. Csongrád Városi Önkormányzat Képviselő-testülete a PRO URBE – CSONGRÁD kitüntetésről és adományozásának rendjéről szóló 22/2013. (XI. 21.) önkormányzati rendelet alapján, 2023. évben PRO URBE – CSONGRÁD kitüntetést adományoz

**néhai Várkonyi István költő, újságíró**

**részére.**

Várkonyi István 1923-ban született Csongrádon. Szülei Vincze Gáspár és Major Franciska szőlőműveléssel foglalkozó, egyszerű emberek voltak. Már az elemi iskolában is kitűnt szép fogalmazásaival és szárnypróbálgató verseivel.

Az első sikert a MEDOSZ irodalmi pályázatán az Utcaseprő című versével érte el, ahol első díjat nyert. Tizenhét évesen felvették a Csongrádi Hírlap szerkesztőségébe gyakornokként, ahol kitanulhatta az újságírás fortélyait. Írásai jelenhettek meg megyei és országos lapok hasábjain is. A szépen ívelő karriernek a világháborús front közeledte vetett véget. Menekülni kényszerült, a fővárosban a Mária utcai Rendház pincéjében vészelte át Budapest ostromát. A háború utáni új rend hazafias írásaiért perbe fogta és másfél év börtönbüntetésre ítélte Szegeden. Írásai ezt követően mintegy 10 évig nem jelenhettek meg, ez alatt az idő alatt szülei földjein dolgozott és szakadatlanul írt, hogy talán egyszer kiadásra kerülnek majd versei kötet alakban is.

A hatvanas évek elején dolgozott a csongrádi múzeumban, közreműködött Dr. László

Gyula professzor ásatásain. 1963-ban házasságot kötött Huppauer Katalinnal, kivel több mint negyven évig éltek boldog házasságban. Egy fiú gyermekük született, kit békében, szeretetben neveltek fel. Az újságírás - az örök szerelem? - megint megtalálta és a Csongrád Megyei Hírlap tudósítója lett. Rendszeresen tudósított a város közéleti, hétköznapi, sport és ünnepi eseményeiről.

Több helyi lapnak is munkatársa és alapítója volt (Csongrád, Objektív Csongrád, Mozaik Csongrád, Csongrádi Hírek). A városban szinte mindenki ismerte az „újságírót".

Könyvterjesztőként is sokan emlékeznek rá, Csongrád és a környező települések lakói számára házhoz vitte a könyveket, ezzel is a kultúrát szolgálta. Alapító tagja volt a Csongrádi Irodalmi Műhelynek. Első verses kötete több mint harminc évig várt a kiadásra. Madárlátta kenyér címmel jelent meg 1999-ben, mely még abban az évben kijutott a frankfurti Nemzetközi Könyvvásárra, ahol Magyarország volt abban az évben a díszvendég. Életében még két kötete jelenhetett meg: „Harangvirág” és a „Szívvel írott vallomások” címen. Számtalan írása és verse jelent meg országos és helyi lapokban: Medosz Lapja, Új ember, Városi visszhang, Délmagyarország, Délvilág, Kristály). Több antológiában is szerepelnek versei.

A város kultúrájáért végzett tevékenységét Közművelődési díjjal ismerték el.

Várkonyi István idén lenne 100 éves. Családja az eddig kiadatlan, fiatalkori verseiből egy új kötetet jelentet meg születésének évfordulóján. Életét szinte teljes egészében Csongrádon élte. Verseiben, írásaiban a hazaszeretet, a hűség, a gyökerekhez, az ősök tisztelete folyamatosan jelen van. Csongrád Város várossá nyilvánításának 75. évfordulója alkalmából külön verssel emlékezik meg eme hitvallásáról.

A fentiek ismeretében Várkonyi István pályája összeforrót városával, életműjével örök értéket alkotott. Hozzájárult Csongrád országos és határainkon túli elismertségéhez, így méltán alkalmas a „Por Urbe-Csongrád” díjra.

2. A Képviselő-testület felkéri a polgármestert, hogy az október 23-ai városi ünnepség keretében a kitüntető címet adja át a **kitüntetett** részére.

Határidő: 2023. október 23.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester

3. a kitüntetett

K.m.f.

Bedő Tamás sk. dr. Juhász László sk.

polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. augusztus 31-én** megtartott **13.**(*rendes*)üléséről készült jegyzőkönyvből.

**157/2023. (VIII. 31.) önkormányzati**

Önk/102-6/2023.

**H a t á r o z a t**

1.Csongrád Városi Önkormányzat Képviselő-testülete a helyi kitüntető cím, valamint díjak alapításáról és adományozásáról szóló 20/2013. (XI. 21.) önkormányzati rendelet alapján 2023. évben *Város Közösségéért Díjat* adományoz

I. néhai Szabó László mentőgépkocsi vezető

részére

Szabó László 1958-ban, Szentesen született. Iskoláit szülővárosában végezte, majd katonasága után, 1980-ban kezdte meg hivatását gyakorolni az egészségügyben, előbb műtősfiúként, majd mentősként. Itt ismerkedett meg feleségével, Klárával is, akivel 1983-ban kötöttek házasságot, és 39 boldog évet töltöttek el együtt békességben, szeretetben.

Két gyermekük született: László és Klára, akiket mindennél jobban szeretett. Feleségével saját példájukon keresztül, nagy szeretetben nevelték őket istenfélő, dolgos, segítőkész emberekké.

Szabó László több évtizeden keresztül dolgozott mentőgépkocsi vezetőként, munkáját hivatásának tekintette, amelyet nagy türelemmel, sok humorral végzett, életét annak szentelte, hogy másokon segítsen. Mindig volt egy-egy jó szava, mosolya a betegek és kollégái felé is. Pozitív életszemlélete mintaértékű volt, könnyen átragadt környezetére is.

Nagyon sok szállal kötődött a város civil életéhez, közösségéhez.

Óriási szeretettel fordult a legkisebbek felé is, több mint 40 évig járta Csongrád, Szentes, sőt az utóbbi években már Kecskemét óvodáit, iskoláit is, a barátságos és mindig kedves Mikulásként.

Ezzel a tevékenységével szebbé tette a városi és egyházi rendezvényeken résztvevő gyermekek, családok életét, sok családnak csalt örömkönnyeket a szemébe a gyermekükhöz való odafordulásával otthonuk melegében. Az utóbbi időben legnagyobb vágya az volt, hogy unokája arcára is mosolyt csalhasson majd, de az ő érkezését már nem tudta megvárni.

Több évtizeden keresztül aktívan, önzetlenül működött közre egyházi rendezvényeken, eseményeken, a plébános atyák és a hívek mindig számíthattak rá, bármiben kellett a segítség. Tagja volt a Piroskavárosi Plébánia Képviselő testületének, az utóbbi években betöltötte a Csongrádi Ferences Hagyományokért Egyesület elnöki tisztségét is.

A hétköznapokban, de leginkább a hétvégeken, a piacon is sokan találkozhattak vele, ő volt a jól ismert salátás ember.

Feleségével nagyon sok zöldséget megtermeltek, melyet a helyi piacon adtak el a lakosoknak egy-egy jó beszélgetés mellett. Volt, aki inkább csak felvidulni ment oda hozzá, mintsem vásárolni.

A város és a térség lakói sokszor találkozhattak Vele különböző rendezvényeken a bogrács mellett, ételeinek ízvilágát az adta, hogy a sok hozzávaló mellé szívét, lelkét is belefőzte.

Az egész életútja a közösségi élet területén folyó aktív részvételt mutatja. Mind hivatásában, mind magánéletében a város lakosságát szolgálta, aktív közösségi életet élt.

**II.** **a** **Környezet- és Természetvédők Csongrád Városi Egyesülete**

**részére**

A **Környezet- és Természetvédők Csongrád Városi Egyesülete** önkezdeményezéssel, 30 évvel ezelőtt, 1993. március 24-én 41 fővel alakult meg. Jelenlegi taglétszáma: 90 fő. 1998. évtől kezdve közhasznú egyesület.

A Környezet- és Természetvédők Csongrád Városi Egyesülete 30 éves tevékenységével olyan kimagasló, példaértékű munkát folytatnak/folytattak, mellyel jelentős mértékben hozzájárulnak/hozzájárultak városunk és környéke környezet- és természeti értékeinek feltárásához, megőrzéséhez, a tanulóifjúság és a felnőtt lakosság környezeti tudatának fejlesztéséhez.

Az egyesület feltárta és helyi védettségre javasolta Csongrád Városi Önkormányzat részére a városunk közigazgatási területén található természeti értékeket – ezek megőrzése céljából kezelési terveket dolgozott ki. Így jött létre a „Csongrád Nagyréti Természetvédelmi Terület” és a „Bartók- rét (Ibolyás) - Keselyes dűlő Természetvédelmi Terület”.

Az egyesület javaslatára ex lege országos védettséget kapott a Serházzugi Holt-Tisza nádas, lápos része.

2012. évben Bokros pusztán a Háromág Holt-Tisza partján, olyan védett növényfajt talált az egyesület (Mételyfű), amelyet más eddig nem tárt fel a KNP Igazgatóság területén.

Szakmai segítséget adtak az Önkormányzat részére a Csongrád Nagyréti Természetvédelmi Területen létesült, 27 km hosszú gyalogtúra útvonal 6 pihenőhelyének kialakításához. Megtervezték a terület természeti értékeit bemutató információs táblák szöveg és képanyagát, kiadványt és tanulói feladatlapokat állítottak össze a területen megfigyelhető természeti és kultúrtörténeti értékekről. A túraútvonal 2. sz. pihenőhelye az egyesület tulajdonában lévő telken van, ahol Ellésparti Környezet- és Természetvédelmi Oktatóközpontot működtetnek.

Az egyesület 2001. évtől 9 fős Polgári Természetőr csoportjával végzi Csongrád és környéke helyi és országosan védett természeti értékeinek őrzését – ezzel segítik a helyi Önkormányzat és a Kiskunsági Nemzeti Park Igazgatóságának munkáját.

Az egyesület folyamatos kapcsolatot tart városunk általános- és középiskoláival, óvodáival, Polgármesteri Hivatallal, Csongrád Városi Rendőrkapitánysággal, Polgárőrséggel, Kertbarátok Egyesületével, Városellátó Intézménnyel, Művelődési Központtal, Információs Központtal, Alsó –Tisza - vidéki Vízügyi Igazgatósággal, Csongrádi Levéltárral, lakossággal, médiákkal. Az egyesület honlapján és a médiákon keresztül hozzájárulnak a környezeti szemlélet terjesztéséhez.

Fontos szerepet töltenek be a környezeti és természeti károk megelőzésében, elháríttatásában.

A helyi középiskolák bevonásával a Szentháromság téri parkban madárbarát parkot alakítottak ki.

Környezet-és természetvédelmi lakossági tanácsadó irodát – Zöld Pont irodát – működtetnek, ezen tevékenységükkel tanácsokat, segítséget adnak a helyi és más települések lakosainak is a környezet- és természetvédelmi kérdéseik, problémáik megoldásához, a környezet- és természetkárosítás megelőzéséhez.

Terepi programokat, vetélkedőket, ismeretterjesztő előadásokat szerveznek általános és középiskolai tanulók részére.

Fizetett alkalmazottaik nincsenek, minden tevékenységüket társadalmi munkában végzik.

A helyi természeti értékek bemutatása, népszerűsítése céljából az egyesület több kiadványt is szerkesztett (Csongrád Nagyréti Természetvédelmi Terület, Csongrád Bokros-puszta természeti értékei, Csongrád természeti értékei, Csongrád Köröszugi túraútvonal).

Fotó- és szöveganyagokkal segítették „Csongrád város értékei” c. kiadvány megjelenését, a Csongrádi értéktár honlapját.

A Környezet- és Természetvédők Csongrád Városi Egyesülete a három évtizedes környezet és természetvédelmi példamutató munkájának elismerése a Város Közösségéért Díj.

2. A Képviselő-testület felkéri a polgármestert, hogy az október 23-ai városi ünnepség keretében a kitüntető címet adja át a kitüntetettek részére.

Határidő: 2023. október 23.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester
3. a kitüntetettek

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül: